জুয়ান প্রিম

ডন জুয়ান প্রিম ইয়ে প্রাঁতস, লস ক্যাস্টিলেজোসের মার্কুইস, স্পেনের গ্র্যান্ডি, রেউসের কাউন্ট, এল ব্রুচের ভিসকাউন্ট (স্পেনীয় উচ্চারণ: [ˈxwam ˈpɾin i ˈpɾats], কাতালান: Joan Prim i Prats [ʒuˈam ˈpɾim i ˈpɾats]। রেউস, স্পেন ১২ই ডিসেম্বর, ১৮১৪ – মাদ্রিদ ৩০শে ডিসেম্বর, ১৮৭০) একজন স্প্যানিশ জেনারেল এবং রাজনীতিবিদ ছিলেন। প্রিম লেফটেন্যান্ট কর্নেল পাবলো প্রিমের পুত্র। ১৮৩৪ সালে তিনি দ্বিতীয় ইসাবেলার স্বেচ্ছাসেবী হয়ে সৈন্যদলে যোগদান করেন এবং কার্লিস্ট যুদ্ধ-এ অংশ নেন। তিনি দ্রুত লেফটেন্যান্ট-কর্নেল পদে উত্তরিত হন এবং দুটো নাইটহুড লাভ করেন। ১৮৩৯ সালের শান্তিপ্রয়াসীর পর, একজন উন্নতিকামী হিসেবে তিনি বালডোমেরো এসপার্টেরো, ভার্জারার রাজপুত্রর একনায়কত্বের বিরোধিতা করেন এবং তাকে নির্বাসনে পাঠানো হয়। এরপর ১৮৪৩ সালে তিনি তারাগোনার ডেপুটি নিযুক্ত হন। এরপর ব্রুচে এসপার্টেরোকে পরাজিত করে তিনি মাদ্রিদে ঢোকেন এবং বোরবন-টু সিসিলের ফ্রান্সিসকো ক্রিস্টিনার সাথে মিত্রতা করেন। মারিয়া ক্রিস্টিয়ানা তাকে মেজর-জেনারেল পদে উন্নীত করেন এবং তাকে কোন্ডে দ্য রেউস (রেউসের কাউন্ট) ও ভিজকন্ডে দেল ব্রুচ (এল ব্রুচের ভিসকাউন্ট) করেন। প্রধানমন্ত্রী জেনারেল নারভায়েজ সাংবিধানিক স্বাধীনতার অর্থ বুঝতে অসমর্থ হন এবং জেনারেল প্রিম বিরোধিতার মনোভাব দেখানোর ফলে তাকে ফিলিপাইন দ্বীপে ছয় বছরের জেলে পাঠানোর আদেশ দেয়া হয়। এই আদেশ মানা হয়নি এবং তাকে ইংল্যান্ডে ও ফ্রান্সে ১৮৪৭ সালের অ্যামনেস্টি পর্যন্ত নির্বাসন দেয়া হয়। এরপর তিনি স্পেনে ফিরে আসেন এবং প্রথম পুয়ের্টা রিকোর অধিনায়ক-জেনারেল হন এবং ক্রিমিয়া যুদ্ধকালীন সুলতানের প্রতিনিধি হিসেবে থাকেন। ১৮৫৪ সালে তিনি কোর্টিস হিসেবে নির্বাচিত হন এবং লিওপোল্ডো ও'ডোনেলকে যথাসম্ভব সহায়তা করেন যিনি তাকে ১৮৫৬ সালে লেফটেন্যান্ট-জেনারেল পদে নিযুক্ত করেন। মরক্কোর সাথে যুদ্ধে তিনি ১৮৬০ সালে নিডেক, কাবো নিগ্রো, গুয়াদ আল গেরু এবং ক্যাম্পামেন্টোর হয়ে অনেক কাজ করেন যেখানে তাকে মার্কুইস দ্য লস ক্যাস্টিলেজোস (লস ক্যাস্টিলেজোসের মার্কুইস) এবং গ্র্যান্ডে দ্য এসপানা (স্পেনের গ্র্যান্ডি) বানানো হয়। মেক্সিকোতে প্রিম স্প্যানিশ বাহিনীর নেতৃত্ব দেন যখন এটি তৃতীয় নেপোলিয়নের আশাজনক প্রকল্পকে নাকচ করে। স্পেনে ফিরে এসে তিনি বিরোধীপক্ষের সাথে যুক্ত হন, কাতালোনিয়ার জেনারেল নারভায়েজ এবং ও'ডোনেল এর বিরুদ্ধে। তার সকল চেষ্টা ব্যর্থ হয় যদ্দিন না এপ্রিল, ১৮৬৮ সালে নারভায়েজ নিহত হন এবং ফলশ্রুতিতে রাণী ইসাবেলা আরো, আরো বেশি জেসুইটের প্রভাবে পড়ে অত্যাচারী হয়ে ওঠেন যতক্ষণ না সেরানো নির্বাসিত হন। সেপ্টেম্বর, ১৮৬৮ সালে জেনারেল সিরানো এবং জেনারেল প্রিম ফিরে আসেন এবং জুয়ান বাউটিস্টাআ টোপেটে বহর নিয়ে কাদিজের বিরুদ্ধে বিদ্রোহ করে। জুলাই, ১৮৬৯ সালে জেনারেল সিরানো শাসক নির্বাচিত হন এবং প্রিম কাউন্সিলের সভাপতি ও মার্শাল হন ৬ই নভেম্বর, ১৮৭০ সালে আওস্টার ডিউক অ্যামেদেও স্পেনের রাজা নির্বাচিত হন কিন্তু জেনারেল প্রিম ২৮শে ডিসেম্বর কোর্টিসের চেম্বার ছেড়ে যান এবং একজন অচেনা আততায়ীর হাতে গুলিবিদ্ধ হন এবং দুইদিন পরেই মৃত্যুবরণ করেন। কোর্টিস তার সন্তানদের দেশের ওয়ার্ডে নিয়ে যান। এর তিনদিনের মাথায় রাজা প্রথম অ্যামেদেও নতুন স্প্যানিশ সংবিধানের নিয়ম মানার প্রতিজ্ঞা করে মৃতদেহের অবস্থিতিকে সাক্ষী মেনে। এর কারণ প্রিম সারাটা জীবন ইউরোপীয় কোর্টের ন্যায় একজন রাজা চেয়েছিলেন যিনি গণতান্ত্রিকভাবে নির্বাচিত হতে না বলবেন না। তিনি বলতেন, "ইউরোপে একজন গনতান্ত্রিক রাজাকে খুঁজছি, যিনি স্বর্গে নাস্তিক খুঁজতে চাইছেন।" স্যাভয়ের অ্যামেদেও এই মতের সবচেয়ে উপযুক্ত ছিলেন। "Juan Prim"।  Chisholm 1911। চিসাম, হিউ, সম্পাদক (১৯১১)। "প্রিম, জুয়ান"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Blairet, Louis (১৮৬৭)। Le Général Prim et la situation actuelle de l'Espagne। Paris।  Guillaumot (১৮৭০)। Juan Prim et l'Espagne। Paris।  Guited, Gimenez y (১৮৬০)। Guited, Historia militar y política del General Don Juan Prim। Barcelona।  Léonardon, Henri (১৯০১)। Prim। Paris।  (in French, contains a useful bibliography). Schurz, Carl (১৯০৭)। "Chapter 6"। Reminiscences। II। New York: McClure Publ. Co.,। পৃষ্ঠা 293–297।  (Schurz was the United States' ambassador to Spain in 1860. In his Reminiscences, he gives a short biography of Prim up to that time as well as his recollections of his own talks with Prim and the Spanish court). Map (১৮৬৬) of the ওকানা থেকে পর্তুগালের প্রিমের যাওয়ার আনুমানিক পথ. উইকিমিডিয়া কমন্সে জুয়ান প্রিম সংক্রান্ত মিডিয়া রয়েছে।